Веће Градске општине Звездара дана 22.03.2024. године на основу чл. 16 и 17. Одлуке о постављању привремених објеката на територији града Београда («Сл. Лист града Београда», бр. 17/2015, 43/2015, 71/2015, 126/2016, 26/2019,152/2020, 94/2021,101/2021 и 111/2021), члана 7. став 3 и 4. Плана постављања привремених објеката на јавним површинама у Београду, подручје Градске општине Звездара («Службени лист града Београда» број 5/2024), члана 42. Статута Градске општине Звездара («Службени лист града Београда» број 124/19 – пречишћен текст), чл. 43-45. Пословника Већа Градске општине Звездара XI број 06 –42/19 од 03.12.2019. године и XI број 06–51/22 од 22.11.2022. године, Закључка Већа Градске општине Звездара XI број 06–5/24 од 26.02.2024.године и Решења Већа Градске општине Звездара XI број 06–5/24 од 26.02.2024, донeла је

Р Е Ш Е Њ Е

о измени Решења Већа Градске општине Звездара

XI број 06–5/24 од 26.02.2024

I

У Решењу Већа ГО Звездара XI број 06–5/24 од 26.02.2024. којим је образована Комисија за расписивање и спровођење јавног конкурса и доношење одлуке о избору корисника локација - места за постављање привремних објеката на јавним површинама на подручју Градске општине Звездара (у даљем тексту Комисија), врши се измена у ставу I алинеја 3 . тако што се речи „Станко Гујаничић (члан)“ замењују речима: „Невена Станић (члан)“.

II

У свему осталом Решење Већа ГО Звездара XI број XI број 06–5/24 од 26.02.2024. остаје непромењено.

III

Ово Решење ступа на снагу даном доношења.

О б р а з л о ж е њ е

Скупштина Градске општине Звездара дана 22.01.2024.године донела је План постављања привремених објеката на јавним површинама у Београду подручје Градске општине Звездара, који је објављен у «Службеном листу града Београда» број 5/2024.

Чланом 16. Одлуке о постављању привремених објеката на територији града Београда и чланом 7, став 3. Плана постављања привремених објеката на јавним површинама у Београду, подручје Градске општине Звездара одређено је да конкурс расписије и спроводи комисија коју образује надлежни орган градске општине.

Закључком Већа Градске општине Звездара XI број 06–5/24 од 26.02.2024.године, ставом два одређено је да ће Веће Градске општине Звездара посебним актом образовати Комисију за расписивање и спровођење јавног конкурса и доношење одлуке о избору корисника локација - места за постављање привремених објеката на јавним површинама на подручју Градске општине Звездара.

Чланом 16. Одлуке о постављању привремених објеката на територији града Београда одређено да конкурс расписује и спроводи комисија коју образује надлежан орган градске општине, да се број чланова и састав комисије, као и начин обављања стручних и административних послова за потребе комисије утврђује актом о образовању комисије а чланом 17. исте Одлуке одређени су задаци Комисије.

На основу горе наведеног донето је Решење Већа ГО Звездара XI број 06–5/24 од 26.02.2024. Међутим како је Станко Гујаничић, члан Већа Градске општине Звездара уједно и члан Комисије поднео оставку на место члана Већа Градске општине Звездара, то је из истог разлога донето ово Решење.

На основу изложеног решено је као у диспозитиву.

ПРЕДСЕДНИК ВЕЋА

ГРАДСКЕ ОПШТИНЕ ЗВЕЗДАРА

Владан Јеремић